open-index/open-wikipedia-markdown huggingface dataset:
Саравак

**Саравак**  *([[јави]]: سراواك) (код: *'SWK*')* — една од двете малезиски држави на островот Борнео. Сместен е во северозападниот дел. Познат е и по името *Буми Кењаланг* (‘Земја на клунорозите’).  Саравак воедно е и најголемата малезиска држава.

Главен град е Кучинг со вкупно население од 579.900 (2006 попис).  Поголеми градови се Сибу (нас. 254.000), Мири (нас. 263.000) и Бинтулу (поп. 176.800). Според последниот попис (31 декември 2006), Саравак брои 2.357.500 жители. Државата е доста мултикултурна и брои повеќе од 30 (не-малајски) домородни народи. Мнозинството од населението е немуслиманско.

На 22 јули 1963 на Саравак и беше и официјално одобрено независноста и со тоа влезе директно во Федерацијата на Малезија на 16 септември 1963, со мал отпор на некои делови од населението. Саравак исто така била и своевидна точка на вриење за време на индонезиско-малезискиот судир помеѓу 1962 и 1966 година.

## Наводи

left|thumb|225px|Клунорог, птицата по која Саравак е наречен

## Напредно читање
* Gudgeon, L. W. W. (1913), *British North Borneo*. Лондон, Adam and Charles Black.
* Runciman, Steven (1960). *The White Rajahs: A History of Sarawak from 1841 to 1946*, Cambridge University Press.
* Chin, Ung Ho (1997), *Chinese Politics in Sarawak: A Study of the Sarawak United People's Party (SUPP)*, (Kuala Lumpur, New York : Oxford University Press, 1997) (ISBN 983-56-0039-2).
* Barley, Nigel (2002), *White Rajah*, London, Brown Little/Abacus.
* Cramb, R. A. (2007), *Land and Longhouse: Agrarian Transformation in the Uplands of Sarawak*, Hawaii University Press
* Julitta Lim Shau Hua: *„Pussy's in the well“ : Japanese occupation of Sarawak, 1941 - 1945*. Research and Resource Centre SUPP Headquarters, Kuching 2006, ISBN 983-41998-2-1
* Brooke, Sylvia (The last Ranee of Sarawak), (1970), *Queen of the Headhunters*. William Morrow Co.
* Palmer, Gladys, (1929) *Relations & Complications. Being the Recollections of H.H. The Dayang Muda of Sarawak*. Foreword by T.P. O'Connor. Ghost-written by Kay Boyle. London, John Lane Co.
* Urmenyhazi, Attila (2007) DISCOVERING NORTH BORNEO, A travelogue on Sarawak & Sabah by the author-graphic designer-publisher. National Library of Australia, record ID: 4272798.

## Надворешни врски

* Sarawak government website
* Sarawak National Parks
* WWF Heart of Borneo conservation initiative
* 
* Virtual Malaysia - the official portal of the ministry of tourism - Sarawak page 
* Independent News Portal for Sarawak's Indigenous Communities 
* Swiss Charity who support Sarawak's Indigenous Land Rights 
* American funded Charity Supporting Indigenous Development Initiatives and Conservation
* Independent Malaysian News Agency that frequently reports on Indigenous Issues in Sarawak
* First idea of outer Space in Sarawak, Planetarium Sultan Iskandar

thumb|лево|Модерна Ибан Лонгхаус, изградена од современи материјали, која е симбол на заедничкото живеење
thumb|лево|Ибански девојки во традиционална одежда
[thumb|лево|Главниот град [Кучинг]]

*
Категорија:Држави и територии на Малезија
Категорија:Поранешни колонии на Британија
Кучинг

**Кучинг** е главен град на малезиската држава Саравак. Тој претставува еден од најнаселените градови во Саравак и најголем на островот Борнео и четврти по големина во Малезија. Кучинг го има добиено градскиот статус на 1 август 1988 и го добива прекарот **Cat City**.

## Име
Потеклото на името на градот никогаш не било целосно разјаснето. "Кучинг" на малајски значи "мачка". Постојат и варијации за индиско потекло на името на градот. Добро е познато дека индијците го основале градот и се смета дека зборот означува "пристаниште" - ("Кочин").

## Наводи

## Надворешни врски

* Kuching North City Hall 
* Council of the City of Kuching South
* Kuching Travel Information Site 
* Kuching Tourism 
* Kuching National Parks
* Planetarium Sultan Iskandar,First in Malaysia
* Kuching Tourism Information and Forum 
* Kuching Waterfront Panorama View 
* Urban Forum and Pictures
* Alliance for Healthy Cities
* 

## Галерија

Image:Fort_Margherita,_Kuching.jpg|Форт Маргарита
Image:Tua_Pek_Kong,_Kuching.jpg|Даоскиот храм Туа Пек Конг
Image:Masjid_Negara,_Kuching.jpg|Мечет Негери
Image:Pavillion_Kuching.jpeg|Павиљон од XIX век и Музејот на текстилот
Image:Brooke_Memorial_Kuching.jpeg|Споменикот Брука кај старото судско здание
Image:Kuching Street Scene.jpg
Image:Kuching International Airport at Night.jpg|Аеродромот
Image:Sunset Kuching Harbor.JPG|Залез на пристаништето


Категорија:Градови во Малезија
Категорија:Саравак
Категорија:Населени места основани во 1827 година
Опсада на Ерусалим (појаснување)

Терминот **Опсада на Ерусалим** може да се однесува на:
* Опсада на Ерусалим од страна на Египет во 925 п.н.е. 
* Опсада на Ерусалим од страна на Асирија во 701 п.н.е. 
* Опсада на Ерусалим 597 п.н.е.. од страна на Вавилон 
* Опсада на Ерусалим 587 п.н.е.. од страна на Вавилон
* Опсада на Ерусалим 70 од страна на Римското Царство
* Опсада на Ерусалим 614,од страна на Сасанидско Царство
* Опсада на Ерусалим 637,од страна на Rashidun Caliphate
* Опсада на Ерусалим 1099 од страна на крстоносците
* Опсада на Ерусалим 1187 од страна на Саладин.
* Опсада на Ерусалим 1244 од страна на хореземите.
* Опсада на Ерусалим 1917 од страна на Велика Британија.
* Опсада на Ерусалим 1948 во арапско-израелската војна.

Категорија:Појаснување
Канука

**Канука** (латински: *Kunzea ericoides*, , **бело чајно дрво** или **бурган**) — дрво или грмушка која расте само во Австралија и Нов Зеланд. Сѐ до 1983 г., кануката се сметала за припадник на родот тенкосеменик (*Leptospermum*) поради сличностите.

## Распространетост
Кануката се среќава во Австралија и Нов Зеланд. Во рамките на Австралија, таа вирее во Јужна Австралија, Викторија, Нов Јужен Велс и Квинсленд.

Најраспространета е во крајбрежните шикари и како колонизатор на претходно опожарен терен, или пак поранешно земјоделско земјиште кое се враќа во природна состојба. Забележани се примероци и на 2000 метри надморска височина. Со нејзините мали, но многубројни цветови, ова растение може да обои цел рид во бело, и со тоа да даде ефект на снежна падина. Дрвото е многу тврдо и, иако не е издржливо во земја, се користи за пристанишни колци и рачки за алат. Кануката е особено популарен огревно дрво и гори мошне интензивно, ослободувајќи големо количество на топлина. Во Нов Зеланд, кануката расте до 30 метри во височина, со пречник на стеблото до 1 метар.

Папагалите од видот какарики (*Cyanoramphus*) ги користат листовите и кората на Кануката и на сродното дрво Манука, за да се ослободат од паразити. Освен што го голтаат материјалот, тие истиот го џвакаат, го мешаат со маслото од уропигијалната жлезда и така го нанесуваат на крилјата . Мануката и кануката изгледаат слично и честопати луѓето ги мешаат - тие најлесно се распознаваат со опипување на листовите - Кануката има меки листови, додека Мануката има боцкави.

## Поврзано
* Манука

## Наводи

## Надворешни врски
* PlantNET - Флора на Нов Јужен Велс: ''Kunzea ericoides'' 

Категорија:Кунцеја
Категорија:Дрва на Нов Зеланд
Категорија:Дрва на Австралија
Категорија:Флора на Нов Зеланд
Категорија:Флора на Австралија
Тахитски јазици

**Тахитските јазици** се група на источни полинезиски јазици во рамките на централната источна гранка. (другите два члена на централната источна гранка се рапанскиот јазик, зборуван на островот Рапа Ити, и маркиските јазици).

Двата најважни јазика од оваа група по бројот на говорници се тахитискиот и новозеландскиот маорски јазик.  Тахитскиот е главен јазик на Друштвените Острови, а се користи и како *[[лингва франка]]* ширум сета Француска Полинезија, додека пак маорскиот се зборува од многубројното маорско малцинство во Нов Зеланд, каде ужива подеднаков статус на службен јазик заедно со англискиот.

Еве ги другите јазици од оваа група:

:Австралски (или тубуиански), зборуван на Австралските Острови
:Мориорски, на Четемските Острови на Нов Зеланд
:Пенрински (или тонгаревански), зборуван на Пенрин (Тонгарева) во рамките на северните Кукови Острови
:Раротонгански, кој се зборува на јужните Кукови Острови
:Ракаханганско-манихикиски, зборуван на Ракаханга и Манихики во рамките на северните Кукови Острови
:Туамотски, кој се зборува ширум архипелагот Туамоту во Француска Полинезија, со исклучок на пука-пука и Островите на Разочарувањето.

## Поврзано

* Полинезиски јазици
* Океански јазици

## Надворешни врски
* Класификација на тахитските јазици на Етнолог 

*
Џеки Браун (филм)

**Џеки Браун** — крими-филм од 1997 година напишан и режиран од Квентин Тарантино.

Сценариото е напишано според романот *[[Рум пунч]]* на американскиот романописец Елмор Леонард. Иако Тарантино има направено значајни промени во приказната и ликовите, филмот сепак позајмува значаен дел од содржината на романот. Пем Гриер ја толкува Џеки Браун, средовечна стјуардеса која е придобиена од агентот Реј Николете (Мајкл Китон) за да помогне да се фатат Ордел Роби (Семјуел Л. Џексон) и неговите соработници кои криумчарат оружје.

Во стилот на Тарантино, филмот изобилува со насилство и профаности иако голем дел од насилството не се гледа на екранот. Треба да се забележи ангажманот на Пем Гриер и Роберт Форстер, глумечки ветерани на кои овој филм им помогнал да ги ревитализираат своите кариери. Роберт Де Ниро и Мајкл Китон иако биле ѕвезди добиле споредни улоги. Филмот, во некоја мерка е омаж на „блексплоатациски“ филмови од минатото, каде Гриер често глумела. Музиката на филмот исто така потсетува на тој жанр. Филмот бил прифатен од критиката, каде Форстер заработил номинација за „Оскар“, а Џексон и Гриер биле номинирани за „Златен глобус“.

## Plot

Поставен во Лос Анџелес во 1995 година, Џеки Браун (Пем Гриер) е стјуардеса во мала мексиканска авио компанија, последниот пад во нејзината кариера во авионската индустрија. Покрај ниската плата, нејзината работа и овозможува да криумчари пари од Мексико во САД за Ордел Роби (Семјуел Л. Џексон), шверцер на оружје под присмотра на полицијата.

Категорија:Филмови од 1997 година
Категорија:Филмови засновани на романи
Категорија:Филмови режирани од Квентин Тарантино
Категорија:Американски филм
Сојузни држави во Бразил

**[[Бразил]]** е поделен на **26 [[сојузна држава|сојузни држави]]** и еден федерален округ. Ниеден од составниците нема право на оттуѓување. Државите се основани на историски, конвенционални граници создавани низ времето, иако некои граници се обсудливи. Државите можат да бидат делени и соединувани со цел создавање на нови по основа на плебицит. Државите имаат нивна управа, право да собираат свои даноци и данок на ниво на федерацијата. Тие имаат гувернep и легислативно тело избрани од нивниот народ. Поседуваат исто така и независно судство. Но, сепак го немаат правото да создаваат свои закони.

## Историја

Во 1943 г., со влегувањето на Бразил во Втората светска војна, Вергасовиот режим зел директно под своја управа неколку стратегиски територии: Амапа, Рио Бранко, Акре, Гуапоре, Понта Пора, Игуасу и архипелагот Фернандо де Нороња. По војната, првите три територии се претворени во држави, Понта Пора и Игуасу останале територии. Во 1988 г., Фернандо де Нороња е припоен кон Пернамбуко.

Во 1960 г., четириаголниот „федерален округ“ е создаден од Гојас за подготовка на новата национална престолнина, Бразилија. Поранењниот федерален округ станал Гуанабара сè до 1975 г., кога бил слеан со Рио де Жанеиро.

Во 1977 г. Мато Гросо е разделен на две држави. Северниот дел го задржал името Мато Гросо, додека јужниот станал државата Јужно Мато Гросо, со престолнина Кампо Гранде. Новата држава Јужно Мато Гросо ги присоединила териториите Понта Пора и северниот дел на Игуасу. Централен Игуасу преминал под Пара, а Јужен Игуасу под Санта Катарина.

Во 1988 г., северниот дел од Гојас бил претворен во државата Токантинс, со престолнина Палмаш.

## Список


Категорија:Административна поделба на Бразил
Категорија:Првостепени административни единици на земјите
210-ти п.н.е.

## Настани

* ...

## Личности

* ...

## Откритија

* ...

Категорија:3 век п.н.е.
Категорија:210-ти п.н.е.
Двапара-југа

**Двапара-југа** (деванагари: द्वापर युग) е една од четирите југи, односно доба според хиндуизмот. Останатите се: Сатја југа, Трета југа и Кали југа. 

## Улога на кастите
Сите луѓе за време на двапара-југата ќе бидат ревносни, храбри и со натпреварувачки дух, а ќе се впуштаат само во покорност и добротворна работа. Во оваа ера божествениот интелект ќе престане да постои, и ретко кој ќе биде навистина вистинољубив. Како резултат на ваквиот лажен живот, луѓето ќе ги снајдат заболувања, и различни видови на несреќи. 

## Наводи

## Надворешни врски
* Времето според ведите, детален опис од Гурудев
* Патување низ времето според ведите, опис на Винај Мангал 
* Двапара-југа, коментари на Шри Јуктешвар/Јогананда/Свами Кријананда 
* Серијал на статии за југите од 1932 година од Тара Мата, ученик на Јогананда

Категорија:Четири југи
Сатја-југа

**Сатја-југа** (деванагари: सत्य युग), наречена и **крита-југа** во хиндуизмот, е „*[[југа]]* (доба или ера) на вистината“, кога човештвото го водат боговите, а секоја манифестација или работа е блиску до најчистиот идеал. Понекогаш се нарекува и „Златно доба“. Просечното траење на сатја-југата изнесува 100.000 години. Останатите се: двапара-југа, трета-југа и кали-југа. 

## Според светите текстови
Меѓу четирите ери, сатја-југа е најважната, во која владеат знаењето, медитацијата и покорноста. Сите столбови на религијата се целосно присутни. Просечен животен век на луѓето во сатја-југа се верува дека е над 100 илјади години. За време на сатја-југа, луѓето ќе прават само добри и возвишени дела, и се верува дека ова е време кога „сите луѓе ќе бидат среќни“.

Во Махабхарата е запишано:

[...] нема сиромашни ниту богати; нема потреба од работа, бидејќи сè што им е потребно на луѓето, го добиваат преку силата на волјата; главна доблест е препуштањето на овоземните желби. Крита југа е без болести, без лоши мисли, без тага, без страв. [...]


## Поврзано
* Југа
* Хиндуизам

Категорија:Четири југи
Трета-југа

**Трета-југа** (деванагари: त्रेता युग) е една од четирите југи, или раздобја на човештвото според хиндуизмот. Останатите се: сатја-југа, двапара-југа и кали-југа. 

## Наводи

## Надворешни врски
* Рамајана и древните времиња 
* Времетраењето на четирите југи

Категорија:Четири југи
Vox in excelso

**Vox in excelso** (во превод од латински: Глас од високо) – папска була на римскиот папа Климент V, издадена на соборот во францускиот град Виен на 22 март 1312 година, со која витешкиот ред на темпларите се распушта и се одземаат неговите имоти.

## Причини за издавање на булата
Издавањето на булата му претходи на петгодишен период на прогон на темпларите, инспириран од францускиот крал Филип IV Убавиот, во кој период тие биле обвинети за безбожност, ереси и тешки злосторства.

За време на своето постоење, редот на темпларите добил голема моќ и сопственост на голем имот низ цела Европа. Гледајќи закана во нив и сакајќи го нивното богатството, францускиот крал Филип IV Убавиот, западнат во долгови кај темпларите, го убедил папата Климент V да започне гонење на редот. Во 1307 година, царот започнал апсења на витези темплари и ги обвинил за содомија, идолопоклонство, манихејство и други злосторства. На 13 октомври, Жак де Моле,голем мајстор на редот, бил уапсен заедно со сто и четириесет витези темплари. Соочени со страшна тортура, тие дале признанија за ерес, содомија, канибализам и многу други злосторства.

На 22 ноември 1307 година папата Климент V под влијание на францускиот крал издава була „Pastoralis Praeeminentiae“, со која се предвидува апсење на темпларите и фактички се оправдуваат активностите на францускиот крал. Повеќе од сто витези биле запалени живи на клада, а уште педесет и еден ја доживеале нивната судбина во 1311 година. На 18 март 1314 година, Жак де Моле и гувернерот на Нормандија, Жофроа де Шарне, исто така беа запалени на клада.

Редот бил формално ликвидиран со издавањето на Vox in excelso на 22 март 1312 година, на соборот во Виен. Како и другите папски були, и оваа го добива своето име во првите зборови на текстот. По поразот на редот на темпларите, остатокот од неговите живи претставници емигрирале во Шкотска и го започнале модерното масонство.

Ликвидацијата на редот конечно завршува со издавањето на булата „Ad providam“ (2 мај 1312).

## Наводи

Категорија:Темплари
Категорија:Папски були
Категорија:Папски були од 14 век
Ad providam

мини|Ad Providam на папата Климент V
мини|Темпларски крст
**Ad providam** е името на папската була издадена од страна на папата Климент V на 2 мај 1312. Булата била издадена врз основа на претходната, *[[Vox in excelso]]*, која го укинала витешкиот ред темплари. Со булата *Ad providam*, всушност се наложило имотите на темпларите да се префрлат во сопственост на витешкиот ред болничари, со исклучок на неколу имоти, кои биле пензија за некои темплари, кои го избегнале погубувањето и се оддале на калуѓерски живот.

## Наводи

Категорија:Темплари
Категорија:Папски були од 14 век
Кали-југа

**Кали-југа** (деванагари: , „доба на Кали“, „доба на пороци“), е една од четирите етапи од развојот низ кој минува светот како дел од циклусот на југите, според описите во индиските текстови. Останатите се: Сатја-југа, Трета-југа и Двапара-југа. Според *[[Сурја Сиданта]]*, астрономската студија која е основа на хинду и будистичкиот календар, Кали Југа започнува на полноќ (00:00) на 18 февруари 3102 п.н.е. според јулијанскиот календар или на 23 јануари 3102 п.н.е. според грегоријанскиот календар. Кали-југата традиционално се смета дека трае 432.000 години.

## Наводи

## Поврзано
* Кали (демон)
* Југа

## Надворешни врски
* Хинду концепт на времето
* Во златниот период од 10.000 години во моменталната Кали-југа
* Идната историја на светот - опис на одликите на Кали-југа

Категорија:Четири југи
Категорија:Пророштва
Иван Харизанов

150px|thumb|Иван Харизанов

**Иван Харизанов** (1937 - 2008) — македонски национален деец од Пиринска Македонија, Бугарија.

Роден е на 31 јули 1937 година. Уште како младич ги прима револуционерните идеи за слободна Македонија, поради што одвај 23 годишен е уапсен и осуден. Во затвор е 1960 и 1961 година. Таа казна не го прекршува неговиот слободољубив дух и продолжува да се бори за човековите права на македонското малцинство од неговиот роден крај. Тој е еден од основачите на ОМО-ПИРИН и подоцна на ОМО Илинден - Пирин во село Бања (Разлошко). Умира на 3 јануари 2008 година.

## Литература

Весник “Народна Волја“.

Харизанов, Иван
Категорија:Македонци во Бугарија
Иван Сингартијски

**Иван Илиев Сингартијски** (Мосомиште, Неврокопско, Пиринска Македонија, 1942 - Неврокоп (Гоце Делчев),) — член на ОМО Илинден, партијата на Македонците во Бугарија од нејиното создавање во 199 година. Важел за голем поборник за правата на Македонците во Бугарија.

## Животопис
мини|231x231пкс|Насловна страна на книгата „Македонијада“
Сингартијски е роден во пиринското село Мосомиште, општина Неврокоп (денес Гоце Делчев) во 1942 година. Дипломирал на Машино-електротехничкиот институт во Софија. Работел како професор во Техникумот за електротехника во Гоце Делчев. Женет со две деца. 

### Македонски активист
мини|236x236пкс|Насловна страна на книгата „С рога и копита“ (2001 година)
Уште од првите денови на создавање на ОМО Илинден тој е нејзин припадник. По расцепот на организацијата е избран за претседател на новата ОМО ИЛИНДЕН - Демократско движење. Подоцна учествува во формирањето на ОМО Илинден - Пирин, за чии претседател, а по тоа и за сопретседател е избран.

### Авторски дела
Тој е автор на книгите "Македонијада" и "С рога и копита".

Починал во родниот град на 20 јануари 2017 година.

## Наводи

## Надворешни врски

* Кратка биографија (на бугарски)
* Видео документарец за Иван Сингартиски - прв дел
* https://www.youtube.com/watch?v=jTsEHY680qEВидео документарец за Иван Сингартиски - втор дел

Категорија:Македонци во Бугарија
Димитар Србаков

**Димитар Србаков** — македонски национален деец и публицист од Пиринска Македонија, Бугарија. Пишувал во Македонско сонце(Скопје) и Народна волја (Благоевград).

## Надворешни врски
* НА ИСТОК НИШТО НОВО! 
* ПРАВАТА НА МАКЕДОНЦИТЕ ВО СОСЕДНИТЕ ДРЖАВИ 

Категорија:Македонци во Бугарија
Хектар

мини|десно|300п|Дефиниција за ар и хектар

**Хектар** (симбол: **ха** или **ha**) — мерна единица за површина еднаква на 10.000 квадратни метри, или пак еден квадратен хектометар, и се користи за изразување на големина на земјиште. Еден хектар земјиште е површината на квадратна парцела со димензии 100 на 100 метри. Оваа единица наоѓа примена на разни полиња, како во геометарството за секојдневни правни документи како тапии, катастарски уверенија, хипотеки, урбано планирање, заштита на околината и други должности кои треба да ги задоволат правните барања на надлежните органи.

Неговата основна единица е арот, утврден во рамките на постарите облици на метричкиот систем, но истиот денес не му припаѓа на современиот метрички систем. Меѓународниот комитет за тежини и мерки го класификува хектарот како единица прифатена за употреба заедно со системот SI.

## Објаснение
Хектарот како мерка се користи во највеќето земји во светот, особено во планирањето и раководењето со стопанските сфери како земјоделството, шумарството и урбанистиката. Во САД, Бурма, и во извесна мера во Канада се користи британската единица акр, еднаква на 43.560 квадратни стапки, или 33 стапки x 1/4 милја, што е еднакво на 0.404686 ха.

## Претворање
*Еден хектар е еднаков на:*
### Метрички
* 10.000 квадратни метри
* 0,01 квадратен километар
* 1 квадратен хектометар = 100 метри × 100 метри (квадрат со страни од по 100 метри)
* 10 декари
* 2,47105 ари
* 10.000 центиари

### Британски
* 2,4710538 меѓународни акри
* 2,40710439 американски геометарски акри
* 107.639 квадратни стапки
* 0,00386102 квадратни милји (статутни)

### Други
* 15 му (кинески)
* 0,15 чинг (кинески)
* 10 дољуми (отоманска, блискоисточна)
* 10 стреми (Грција)
* 6,25 раи (тајлански)
* ≈ 1,008 чо (јапонски)
* 7,47 биги (Бангладеш, Индија, Непал)

## Поврзано
* 1 E+4 m² за понатамошнио споредби
* Акрт
* претворање на мерни единици
* Хекто-
* Хектометар
* Величински редови (површина)

## Наводи

## Надворешни врски
* Официјална страница на SI: Табела 6. Единици вон SI прифатени за употреба заедно со SI единиците 
* Земјоделски мерки и претворања 

Категорија:Единици за површина
Категорија:Единици вон SI
Лудвиг Фојербах

thumb|220px|Лудвиг Андреас Фојербах

**Лудвиг Андреас Фојербах** ( —  — германски филозоф. Во своите списи постепено се одвојувал од младохегеловците чии гледишта во почетокот ги застапувал, а кои биле изразито идеалистички сосредоточени на развивањето на идеите што Хегел ги изложил во филозофијата на духот, во која централен поим била самосвеста. Потоа застанал на материјалистички позиции, признавајќи ја објективната реалност на светот, неговата првичност и неговиот развиток, кој довел до појавата на човекот. Тој сметал дека предметите и појавите дејствуваат на човековите сетилни органи и како резултат на тоа се појавува психичкиот и духовниот живот. Дури кај него може да се најде такво тврдење дека „човекот е она што го јаде“. Оттука е несомнен неговиот материјализам во онтологијата и сензуализмот и емпиризмот во теоријата на познанието. Неговото влијание врз формирањето на историскиот материјализам на Карл Маркс и Фридрих Енгелс е разработено во Енгелсовото дело „Лудвиг Фојербах и крајот на класичната германска филозофија“.

Категорија:Родени во 1804 година
Категорија:Починати во 1872 година
Категорија:Германски филозофи
Категорија:Хегелијанци
Категорија:Апсолвенти на Хајделбершкиот универзитет
Категорија:Луѓе од Ландсхут
Категорија:Апсолвенти на Хумболтовиот универзитет
Божидар Кирјанов

**Божидар Костадинов Кирјанов** (1954 - ) — македонски национален деец и публицист од Пиринска Македонија, Бугарија.

Родум е од градот Сандански. Активист во борбата за човекови права на македонското малцинство. Тој е припадник на организацијата ОМО Илинден. Од 1991 година го издава весникот „Скорнување“. Автор е на неколку книги за историјата на македонскиот народ.

## Творештво
* „Од земјата до небото“
* „Големината на македонскиот народ“ (2002 година).
## Наводи

## Надворешни врски
* Интервју со Божидар Кирјанов

Кирјанов, Божидар
Категорија:Македонци во Бугарија
Атанас Михајлов Орозов

**Атанас Михајлов Орозов** — македонски национален деец од Пиринска Македонија, Бугарија.

Борец за човекови права на македонското малцинстово. Како припадник на партијата ОМО Илинден - Пирин за време на локалните избори во 1999 година е избран за општински советник во Општина Разлог. http://www.razlog.info/bg/admin_counsellors.html 

Орозов, Атанас
Категорија:Македонци во Бугарија
Трентски собор

[мини|десно|[Тицијан: Папата Папа Павле III го отвора Трентскиот собор]]

**Трентскиот собор** бил деветнаесеттиот вселенски собор на католичката црква. Се состанал во Тренто, денес северна Италија на 13 декември 1545, и траел, во 25 седници низ три периоди, сѐ до 4 декември 1563. Првите 8 седници се одржале во Тренто (1545-1547), 9-11 седница во Болоња (1547), 12-16 во Тренто (1551-1552), а последните 9 седници се одржале повторно во Тренто (1559-1563). Со соборот претседавале тројца папи: Павле III до 1547, Јулиј III до 1552 и Пиј IV до 1563.

Соборот се смета за еден од најзначајните собори на црквата, бидејќи бил реформски, како одговор на ширењето на протестантското движење.

Соборот издал осуди на „протестантскиот ерес“ и ги зацврстил црковните учења на католичката црква во домените на скриптурата, традицијата, изворниот грев, оправданието, богослужението, евхаристијата и обожувањето на светите. Издал и неколку реформски декрети. Дефинирајќи ја католичката доктрина за спасението, богослужбите и библиските канони, Соборот всушност одговорил на аргументите на протестантската реформација.

Трентскиот собор, иако издолжен и прекинуван неколкупати поради политички и верски несогласувања, претставувал значајна реформа на католичката црква и отелотворение на она што се нарекува контрареформација. Се смета за прв современ вселенски собор на католичката црква, чии достигања продолжуваат да живеат во неа до денес.

## Поврзано
* Вселенски собор

## Наводи

Категорија:Вселенски собори
Категорија:Контрареформација
Категорија:Антипротестанство
Македонска транскрипција на корејскиот јазик

Ова е таблица на **[[транскрипција]]** на азбуката на **[[корејски јазик|корејскиот јазик]]** наречена хангул заснована на Хепберновиот систем на романизација. Во таблиците се дадени корејските букви според писмото хангул, па официјалната латинична транскрипција наречена Преработена романизација на корејскиот јазик (тука одбележана со „ПР“), звучноста на корејските букви според меѓународната фонетска азбука (МФА), и на крај, транскрипција со македонско писмо, т.е. приказ на нивната звучност согласно принципите на фонологијата на македонскиот јазик. Прилагодувањето на транскрипциониот систем е изработена водејќи се според фонологијата на корејскиот јазик, но сепак прилагодена на звучноста на македонскиот јазик.

## Кратка историја на корејската писменост
Во дамнешни времиња, јазиците на корејскиот полуостров се пишувале со кинеско писмо, со помош на хјангчал или иду. Ваквите системи не се популарни бидејќи ханчата не одговара на корејскиот јазик. Ова писмо има ограничена употреба само во некои случаи, додека аристократијата претпочита да пишува на класичен кинески.

Корејскиот денес се пишува главно со хангул, корејската азбука воведена во 1446 г. од кралот Сеџонг Велики; ханчата може да се вмешува за пишување на синокорејски зборови. Во јужнокорејските училишта сѐ уште се учат 1800 знаци од ханчата, додека пак Северна Кореја овие се укинати веќе со децении.

1 *ч* на почетокот на зборот, а *џ* по самогласка; *т* на крајот од слогот, ако по него нема самогласка.

## Поврзано
* Преработена романизација на корејскиот јазик

Категорија:Корејски јазик
Категорија:Хангул
Корејски јазик
Хиена

**Хиените** — членови на цицачи од семејството **Hyaenidae** и од редот **[[Ѕверови|Carnivora]]**. Видовите од ова семејство се среќаваат во Африка и Азија, а тие се пругавата гиена и кафеавата хиена (од родот *Hyaena*) и дамчестата хиена (род *Crocuta*) и хиените од родот *[[Proteles]]*. Мршојадец е, што значи дека се храни со пцовисани животни, но е многу успешен ловец. Таа е дури и еден од врвните грабливци во своето живеалиште. Живее во групи - кланови, кои бројат и до 80 членови. Во клановите, женките се подоминантни од мажјаците и тие остануваат во истиот клан целиот свој живот, додека мажјаците заминуваат кога ќе пораснат. За лов, клановите се разделуваат на помали групи, од 3-5 членови, додека поголем плен, како зебри, ловат во поголеми групи.Освен во савани, живеат и во полупустини, честаци, па дури и во планински шуми. Женките котат најчесто две млади, иако може да ги има до четири и ги дојат уште 14-18 месеци. Хиените се познати по нивните гласови, кои наликуваат на кикотење. Меѓутоа дамчестата хиена произведува низа од различни гласови, кои се користат за меѓусебна комуникација.
мини|Череп на ''Hyaena eximia''
мини|Черепен фосил на ''Crocuta macrodonta''

## Хиената како тема во уметноста и во популарната култура
* „Како петелот ја победил хиената“ — приказна на африканското племе Акамба.
* „Хиена“ (англиски: *Hyena*) — песна на американската рок-група Р.Е.М. (*R.E.M.*) од 1986 година.
* „Хиена“ (англиски: *Hyena*) — италијански музички продуцент, изведувач, аудио-инженер и дизајнер на звукот.
* „Хиена“ (англиски: *Hyena*) — шпанска рок-група.
* „Хиена“ (англиски: *Hyena*) — музички албум на американската рок-музичарка Џохана Вент (*Johanna Went*) од 1982 година.
* „Хиена“ (англиски: *Hyena*) — музички албум на британската џез-група *Red Snapper* од 2014 година.
* „Хиена“ (англиски: *Hyena*) — музички албум на германската блек-метал група *Serpent Eater* од 2014 година.
* „Хиена“ (англиски: *Hyena*) — музички албум на шпанската рок-група Хиена од 2017 година.

## Надворешни врски

* Ритуал на хранење на хиените во Харар, Етиопија 
* IUCN Специјалистичка група за заштита на Hyaendiae 
* Хиена: Преглед на дивиот свет од Африканската фондација за див свет
* Robin M. Weare's Hyena pages 
* Извадок за хиените  од книгата на Ричард Д. Ест "Придружникот на сафари" (ISBN 1-890132-44-6)
* Механизам за вирилизација на женските дамчести хиени in utero
* Еволуција на хиените
* Брз водич - дамчеста хиена 
* Хиените - дружељубиви и умни животни

## Наводи

Категорија:Цицачи
Исламот во Ерусалим

Во исламот, градот Ерусалим е од големо значење. Овој град е трет најсвет град во исламот, по Мека и Медина. На местото каде денеска се наоѓа Ал Акса, некогаш се простирал ерусалимскиот храм. Во Ерусалим се наоѓа и Златната џамија, место кое според исламот Мухамед воскреснал кон небото. Бројот на муслимани во градот се претпоставува дека е околу 100 000, но некогаш тој број изнесувал многу повеќе. Но по прогласувањето на независноста на Израел, и по арапско-израелскиот конфликт, нивниот број значително се намалил.
[thumb|left|200px|[Златна џамија (Ерусалим)|Златната џамија]]

Категорија:Исламот во Ерусалим
Христијанството во Ерусалим

Во христијанството, градот Ерусалим има голема значење. Ерусалим е градот каде Исус Христос го поминал својот живот. Според евангелието на Лука, Исус проповедел и лекувал, а многупати тоа го правил и во храмот.Во Ерусалим се одржала и Тајната вечера, поточно во Сионската горница, градба на сионската планина. Недалеку од Ерусалим се наоѓа и гетсиманската градина, место каде Исус Христос ја поминал својата последна ноќ, молејќи се. Патот на солзите го обележува последниот пат на Исус Христос до брдото Голгота, каде што Исус Христос бил распнат на крст. Патот завршува со Светиот Гроб, место каде се смета дека се “наоѓал празниот гроб“ на Исус Христос. Градинарскиот гроб пак се смета за местото на погребувањето и воскреснувањето на Исус Христос.

[thumb|180px|left|[Светиот Гроб]]

Категорија:Христијанството во Ерусалим
Категорија:Христијанството во 1 век
Сијамски крокодил

**Сијамскиот крокодил** (*Crocodylus siamensis*) е слатководен крокодил со природно живеалиште во Индонезија, Брунеи, Малезија, Лаос, Камбоџа, Бурма, Тајланд и Виетнам. Овој вид е критично загрозен и изумрен во многу региони.
 
Во природата претпочитаат мирни води како мочуришта, реки и некои езера. Повеќето возрасни единки не надминуваат 3 метри во должина, иако во заробеништво се среќаваат и некои хибриди кои растат и многу повеќе.
 
## Заштитен статус
Поради прекумерното ловење и губењето наприродното живеалиште сијамскиот крокодил спаѓа во критично загрозени видови. Во 1992 година се верувало дека е изумрен во дивината. Оттогаш многу истражувања потврдиле присуство на мали популации во Тајланд (само неколу единки, ако не се бројат единките кои пуштени во природата за да се спаси видот), мали популации во Виетнам (најверојатно помалку од 100 единки) и малку позначајни популации во Бурма и Лаос. Во март 2005 година, истражувачите пронашле гнездо со млади сиамски крокодили во јужната провинција Саванакет во Лао. Постои и многу мала популација во северна Камбоџа. Овој вид на крокодил сѐ уште се смета за изумрен во Индонезија, Малезија и Брунеи. Вкупната популација во дивината се проценува на помалку од 5000 единки. Најголемиот број на единки во заробеништво се хибриди со морскиот крокодил, иако постојат и чистокрвни сијамски крокодили. Овој крокодил се одгледува и во крокодилски фарми, најмногу во Тајланд. 
 
Во националниот парк Банг Сида во Тајланд, во близина на Камбоџа, постои проект пуштање индивдуи во дивината со цел да се зголеми бројот на популациите. Многу млади крокодили се пуштени во реките во паркот, во делови кои не се достапни за посетители.
 
## Галерија

Image:Siamese Crocodile.jpg| Сијамски крокодил спие со отворена уста
Image:Crocodylus siamensis closeup.jpg| Око и заби на сијамски крокодил


## Надворешни врски
*  Crocodylus siamensis 
*  Action Plan for Crocodylus siamensis. IUCN/SSC Crocodile Specialist Group - Status Survey and Conservation Action Plan, 2nd edition.
 
 

Категорија:Крокодили
Купола на Вознесението

мини|Куполата на Вознесението
**Куполата на Вознесението** (арапски: *قبة المعراج*, транслитерирано: *Ќубат ал-Мираџ*) е купола за која се смета дека е местото каде Мухамед се вознел на небото. Се наоѓа јужно од Златната џамија, Храмовата Гора, во Ерусалим, Израел. Точниот датум на нејзината изградба точно не е утврден, не се смета дека била изградена во 985 година. Нејзината реконструкција била во 1200 година.

## Наводи

Категорија:Исламот во Ерусалим
Категорија:Храмова Гора
Омарова џамија

**Омаровата џамија** (арапски:مسجد عمر; хебрејски:?) е муслимански храм кој се наоѓа во Ерусалим, Израел, јужно од Светиот Гроб. По Опсадата на Ерусалим и преземањето на градот од страна на Rashidun Caliphate, џамијата била изградена, но целосно во 1193 година.

Категорија:Џамии во Ерусалим
Категорија:Џамии во Израел
Ботјо Вангелов

**Ботјо Вангелов Тиков** , роден на 13 септември 1956 година, е македонски национален деец од Пиринска Македонија, Бугарија.

Еден од петтемина сопретседатели на партијата ОМО Илинден - Пирин. На собраниските избори 2001 година се кандидатирал за независен пратеник и добил 758 гласови. Учествувал како претставник на партијата на собирот на Европската слободна алијанса (ЕФА)  при нејзиното примање за член.

## Наводи

Категорија:Македонци во Бугарија
Omne Datum Optimum

***Omne Datum Optimum*** (во превод од латински „Секој совршен предмет“, цитат од Јаковото послание) е името на папската була издадена од страна на папата Инокентиј II на 29 март 1139 во Латеран. Со булата се признавал редот на сиромашните христијански витези од Соломоновиот храм (темплари), а во неа бил одреден темпларскиот правилник, и била утврдена нивната заштита од страна на папата. Во *Omne Datum Optimum* се ветувало и задржување на пљачките на редот од покорувањето на Муслиманите, а редот бил ослободени од плаќане на десетокот и плаќање данок.

Иако *Omne Datum Optimum* била невообичаена була, по неа биле донесени булите *[[Milites Templi]]* од страна на папата Целестин II во 1144 и *[[Militia Dei]]* од страна на папата Евгениј III во 1145, кои заедно на темпларите им дале посебен опсег на права и привилегии. Помеѓу другото, редот имал дозвола да гради сопствени цркви, да ги погребува мртвите во дворовите на тие цркви и да собира даноци од своите имоти, еднаш годишо. Единствените гробишта на темпларите укажуваат на голема контроверзност.

## Наводи

## Надворешни врски
* Omne Datum Optimum-оригиналниот текст на латински со превод 

Категорија:Темплари
Категорија:Папски були од 12 век
Milites Templi

***Milites Templi*** (во превод од латински „Војници на храмот“) е папска була издадена од папата Целестин II во 1144 која му наредувало на свештенството да го заштитува редот на темпларите и да ги охрабри верниците да го дадат својот придонес. Булата им дозволувала на темпларите да вршат собирање на данок еднаш годишно, па дури и во областите кои биле под интердикт.

Ова е една од најважните папски були поврзани со храмот, и заедно со *[[Omne Datum Optimum]]* (1139) и *[[Militia Dei]]* (1145) основа за идното богатство и идниот успех на редот н темпларите.

## Надворешни врски
* Папската була Milites Templi од 1144 
*  Темпларите и булата Milites Templi  

Категорија:Темплари
Категорија:Папски були од 12 век
Категорија:1144
Јудаизам во Ерусалим

Во јудаизмот, градот Ерусалим има најголемо значење. Околу 10 век п.н.е., градот бил главен центар на евреите, место кое било седиште на Јудејското царство, царството на Саул, Давид и Соломон. Храмот на Соломон е првиот евреиски храм кој бил изграден во Ерусалим. Денеска, Ѕидот на плачот е најсветото место во јудаизмот. Според евреите, ова е еден единствен храм кој постои, бидејќи самата синагога тие не ја признаваат како како храм. Исто така, според нив овде е точното место каде Бог директно ги прима нивните аманети. Се смета дека овој ѕид е единствениот остаток од некогашниот Втор храм.

[thumb|left|200px|[Ѕид на плачот|Ѕидот на плачот]]

Категорија:Јудаизам во Ерусалим
Ангел Безев

**Ангел Иванов Безев** — македонски национален деец од Пиринска Македонија, Бугарија.

Роден во 1964 година, тој е активен учесник во борбата за човекови права на македонското малцинство во Бугарија. Прирадник на ОМО Илинден, потоа на ОМО ИЛИНДЕН - Демократско движење, сопретседател на ОМО-ПИРИН, заменик-претседател и сопретседател на ОМО Илинден - Пирин.

## Литература
* http://anamnesis.info/documents/Angel-Bezev_Koprivlen_1964.pdf
* Весник “Народна Волја“.

Категорија:Македонци во Бугарија
Militia Dei

**Militia Dei** (во превод од латински „Божји војници“) е папска була издадена од страна на папата Евгениј III во 1145 којашто ја распоредила темпларската независност во локалната свештеничка хиерархија и му давала на редот право да собира десеток и погребни хонорари, како и да ги погребува загинатите витези на сопствените гробишта.

Оваа була, заедно со *[[Omne Datum Optimum]]* (1139) и *[[Milites Templi]]* се основа за идното богатство и идниот успех на редот на темпларите.

## Надворешни врски
* Темпларите и булата Militia Dei  

Категорија:Темплари
Категорија:Папски були од 12 век
Категорија:1145
Јасно писмо

**Јасното писмо** (монголски: *тодо бичиг*) било создадено во 1648 од будистичкиот монарх Заја-пандита Намхајџимко за пишување на монголски јазик. Било развиено врз основа на традиционалното монголско писмо и било создадено сѐ со цел да се прилагоди пишувањето според изговорот на јазикот. Исто така, со ова писмо полесно било преведувањето и транскрипцијата од тибетски јазик и санскритски јазик во монголски јазик.

Писмото исто така било користено од калмиците во Русија сѐ до 1925, кога тоа писмо било заменето со кирилицата. Во Синкјанг, во НР Кина, ојратите сѐуште го користат писмото.

## Писмото

280px

## Пример

## Поврзано
* Монголски јазик
* Монголски системи на пишување

Категорија:Монголски писма
Монголско латинично писмо

**Монголското латинично писмо** било официјално прифатено на 1 февруари 1941, но по два месеца писмото се повлекло од употреба на 25 март 1941. Според официјалните изјави, писмото се повлекло бидејќи не било познато на населението и не било учено добро. Исто така во изјавите се тврдело дека не ги опфаќа сите звуци на монголскиот јазик и било тешко за користење. Веднаш после овој предлог се прифатила кирилицата како национална азбука. 

## Писмото
Писмото ги користело скоро сите основни латинични букви, а карактеристични букви биле: "ç", "ş", "ө","y" и "ƶ" 

### Букви

:`A B C Ç D E F G H I J K L M N O Ө P R S Ş T U V Y Z Ƶ`
:`а б ц ч д е ф г х и ј к л м н о ө п р с ш т у в ү з ж`

### Пример

:Manai ulasiin niislel koto Ulaanbaatar bol 80.000 şakam kyntei, ulasiin olon niitiin, aƶi akuin tөb gazaruud oroşison jikeeken oron bolno.
:Tus ulasiin dotoroos garka tyykii zuiliig bolbosruulka aƶi yildberiin gazaruudiig baiguulka ni çukala.

## Поврзано
* Монголски јазик
* Монголски системи на пишување

Категорија:Монголски писма
Купола на Карпата

**Купола на Карпата** (арапски: مسجد قبة الصخرة; хебрејски: כיפת הסלע) е муслиманскo светилиште кое се наоѓа во Ерусалим, Израел. Оваа џамија е позната и како *Омерова џамија*, и е една од најстарите муслимански градби. Самото кубе е изградено во 684 година на местото на храмот. За самата градба е позната сириските елементи кои биле користени при изградбата. За првпат била реконструирана во 1554 година. Куполата на карпата е едно од најстарите постоечки дела на исламската архитектура.


Jerusalem-Felsendom-04-Panorama-2010-gje.jpg
Jerusalem-Felsendom-30-Boegen-2010-gje.jpg
Jerusalem-Felsendom-26-Detail-2010-gje.jpg
Jerusalem-Felsendom-42-Kuppel-2010-gje.jpg
Jerusalem-Felsendom-70-Minarett-1985-gje.jpg
Jerusalem-Felsendom-68-Brunnen-1985-gje.jpg

## Наводи

Категорија:Џамии во Ерусалим
Категорија:Џамии во Израел
Категорија:Светилишта во Ерусалим
Категорија:Храмова Гора
Самсара

**Самсара** (санскрит: , **) се однесува на циклусот на реинкарнација или прераѓање во религиите како што се хиндуизам, будизам, џаинизам, сикизам и некои други.

Според овие религии, кармичкиот „долг“ во време на смртта се наследува и се пренесува во состојбата во која човекот се прераѓа. За време на секој земен живот, делата (добри или лоши) ја одредуваат натамошната судбина на човекот во процесот на прераѓањето. Според будизмот, за време на смртта волјата се пренесува во свесниот дел популарно наречен душа, која после одреден период (во Тибет наречен бардо), ги оформува основите за новото биолошко тело и новиот живот. Овој процес се одвива сè додека човекот да ја постигне состојбата наречена мокша.

Кога некој прави лоши дела во животот, ќе се прероди како животно или нешто уште полошо.

## Поврзано
* Карма 
* Реинкарнација
* Нирвана
* Его
* Маја (илузија)

## Наводи


## Надворешни врски
* Самсара - патување во овој универзум и вон него
* Реинкарнација: едноставно објаснување
* Карма во сикизмот
* За реинкарнацијата

Категорија:Будизам
Категорија:Хиндуизам
Категорија:Џаинизам
Категорија:Сикизам
Категорија:Реинкарнација
Мокша

Во индиските религии,  **мокша** (санскрит:  **') или **мукти''' (санскрит: ), буквално „ослободување“, е ослободување од самсара, циклусот на умирање и прераѓање, односно ослободување од сите ограничувања и патења кои ги носи со себе постоењето на Земјата.
 
Во хиндуизмот, се смета за состојба на повисока свесност, при што материјата, енергијата, времето, просторот, причините (кармата) и другите одлики на реалноста се сфатени како маја.

## Поврзано
* Нирвана
* Реинкарнација
* Маја (илузија)

## Наводи

Категорија:Хинду филозофија
Категорија:Реинкарнација
Дарма (појаснување)

**[[Дарма]]** е филозофски и религиозен концепт од индиско потекло
* Дарма (будизам)

Исто така може да се однесува на:
* Дарма Иницијатива, фиктивен истражувајки проект во ТВ серијата Изгубени.
* *[[Дарма и Грег]]*, телевизиска серија
Партита

мини|Првата страница на баховата партита за виолина бр.3
**Партита** (од итал. *partitare* = „дели“) првично се однесувало на поединечно инструментално музичко дело (XVI и XVII век), но композиторот Јохан Кунау (1660-1722) и подоцнежните германски композитори (особено Јохан Себастијан Бах) го користеле поимот со значење на збирка на музички дела, како синоним за свита.

Јохан Себастијан Бах има искомпонирано две збирки партити за различни инструменти. Оние за соло клавијатура ги издал под наслов Опус 1 (познат како „Вежби за клавијатура I“, т.е. *Klavierübung I*). Некои за партита ја сметаат и свитата во Ха-мол, наречена „Увертира во француски стил“ (или „Француска увертира“) (*видете* Француски свити). Баховите партити многу ретко се нарекуваат „*Германски свити*“, како аналогија на „националното“ именување на Англиските и Француските свити. Видете: Партити за клавијатура (BWV 825–830).

Бах искомпонирал и три партити за соло виолина во 1720 г., кои ги спарил со сонати. Видете: Сонати и партити за соло виолина.

## Извор
* BWV листа со Баховите партитури (со нивните тоналитети), како и Француската увертира  

## Пример

Категорија:Музички облици
Категорија:Италијански зборови
Жофроа де Шарне

**Жофроа де Шарне** (околу 1251 - 18 март 1314) бил прецептор на Нормандија на темпларите. Тој бил жив запален, заедно со Жак де Молеј на 18 март 1314, на островот Ил де ла Сите, на реката Сена, во Париз. Шарне бил примен во редот на околу 17 години од страна на Амури де ла Рок, прецептор на Франција, во Етампс. На церемонијата бил присутен и Жан ле Франсес, прецептор на Педенак.

Годфроа де Шарне бил спален, заедно со Жак де Молеј во 1314, по признавањето на својата невиност и невиноста на темпларите. Се смета дека неговите последни зборови биле следниве:

„Ќе го следам мојот мајстор
             Го убивте како маченик
             Го направивте тоа и не знаевте
             Дека денес сака Господ
             И јас да умрам за редот како и тој.“ 

Внукот на Жофроа де Шарне бил Жофроа де Шарни, чијашто вдовица, прва го изложила торинското платно во 1357 година.

## Наводи

Категорија:Темплари
Категорија:Погубени за кривоверство
Категорија:Родени во непозната година
Категорија:Починати во 1314 година
Синагога Адес

**Синагогата Адес** (хебрејски :*בית הכנסת עדס*) е еврејски храм кој се наоѓа во Ерусалим, Израел, во населбата Наклаот. Овој објект бил изграден околу 1901 година од страна на сириските емигранти. Позната е и како Големата синагога.

## Наводи

Категорија:Синагоги во Израел
Категорија:Синагоги во Ерусалим
Синагога Ари

**Синагогата Ари** (хебрејски :בית הכנסת הארי'') е еврејски храм кој се наоѓа во Ерусалим, Израел, во Еврејската населба, во Стариот град. 

## Наводи

Категорија:Синагоги во Израел
Категорија:Синагоги во Ерусалим
Синагога Беит Ел

**Синагогата Беит Ел** (хебрејски :ישיבת המקובלים בית אל) е еврејски храм кој се наоѓа во Ерусалим, Израел. Оваа синагога била центар на кабалистичкото учење во Ерусалим повеќе од 250 години.
## Наводи

Категорија:Синагоги во Израел
Категорија:Синагоги во Ерусалим
Голема белска синагога

**Голема белска синагога** (хебрејски :בעלזא בית המדרש הגדול) е еврејски храм кој се наоѓа во Ерусалим, Израел. Важи за најголема синагога во светот и им припаѓа на следбениците на белските хасиди.

Категорија:Синагоги во Израел
Категорија:Синагоги во Ерусалим
Четири сефардски синагоги

**Четири сефардски синагоги** (хебрејски :בתי הכנסת הספרדיים) — еврејски храмов комплекс а во Еврејската населба во стариот дел на Ерусалим, Израел. Овој објект претставува комплекс од четири синагоги кои биле изградени во најразлично време.

Категорија:Синагоги во Ерусалим
Голема синагога (Ерусалим)

**Големата синагога** (хебрејски :בית הכנסת הגדול ירושלים) е еврејски храм кој се наоѓа во Ерусалим, Израел. Овој објект започнал да се гради во 1958 година, и како таков била изградена мала синагога. Подоцна, во 1982 година била изградена сегашната синагога од страна на архитектот Александар Хридман.
## Наводи

Категорија:Синагоги во Израел
Категорија:Синагоги во Ерусалим
Света Земја

мини|300п|Мапа на Светата земја од 1759 година
Поимот **Света Земја** (арап.: الأرض المقدسة, *al-Arḍ ul-Muqaddasah*; староарамејски: ארעא קדישא * Ar'a Qaddisha*; хербрејски: ארץ הקודש *Erets HaQodesh*; лат.:*Terrae Sanctae*), географски се поврзува со источното крајбрежје на Средоземјето, односно регионот на денешните земји Израел, Палестина и Либан. Оваа област, односно местата во неа, се од големо религиозно значење за неколку монотеистички религии: јудаизмот, христијанството, исламот и бахаизмот. Најзначајниот град во Светата земја е Ерусалем кој е најсветиот град во јудаизмот и во христијанството, и трет најсвет град во исламот.

Светоста на оваа област била идеолошка подлога за Крстоносните војни и повторните муслимански освојувања. И денес конфликтот помеѓу Израел и Палестина е делумно поврзан со религиозните убедувања во врска со контролата над Светата земја.

## Светата земја како тема во ументоста
* „Светата земја“ - роман на шведскиот писател Пер Лагерквист од 1964 година.

## Наводи

Категорија:Крстоносни места
Категорија:Израелски земји
Категорија:Свети места